Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 980/14/5511	Žilina, 26.1.2015
EEČ : 2-43-153-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Peňažná suma určená na všeobecne prospešné účely: 120,00 € 
b.	Konkrétny adresát peňažnej sumy určenej na všeobecne prospešné účely: ÁNO PRE ŽIVOT, Riečna č. 10, 013 13 Rajecké Teplice, IČO: 36149764 
c.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Žilina pod spisovou značkou ORP-251/DI-ZA-2014.
Dňa 14.10.2014 v čase o 05.50 h viedla osobné motorové vozidlo zn. VW Golf, evidenčné číslo XXXXX v Žiline, po ulici Oceliarska, pričom pri prechádzaní z ľavého do pravého jazdného pruhu nedala prednosť v jazde vodičovi XXXXX, ktorý viedol motocykel zn. Yamaha 600RS, evidenčné číslo XXXXX v pravom jazdnom pruhu, v dôsledku čoho došlo k zrážke s motocyklom a pádu poškodeného, ktorému z nedbanlivosti spôsobila podvrtnutie krčnej chrbtice, pomliaždenie lopatky vpravo, pomliaždenie pravej časti hrudníka, pomliaždenie hrudnej chrbtice a pomliaždenie bedrovej chrbtice s práceneschopnosťou v trvaní dva až tri týždne,
     pričom vodička XXXXX svojim konaním porušila ustanovenie § 10 ods. 6 zákona č. 8/2009 Z. z. o cestnej premávke.

Odôvodnenie: 
   Policajný orgán ODI Žilina  uznesením pod sp. zn. ORP-251/DI-ZA-2014 dňa 19.11.2014 vzniesol obvinenie XXXXX pre prečin ublíženia na zdraví podľa § 158  Trestného zákona.

V prípravnom konaní sa obvinená ku spáchaniu trestného činu, ktorý sa jej kladie za vinu, priznala. Škoda poškodenému bola uhradená pri zmierovacom konaní nahlásením poistnej udalosti v zákonnej poisťovni vozidla.

Skutočnosť uzavretia zmieru medzi obvinenou a poškodeným je zrejmá z dohody uzatvorenej dňa 12. 01. 2015 na Okresnom súde v Žiline.

Pred samotným rozhodnutím o schválení zmieru bola obvinená vypočutá v rámci mediácie, pričom pri výsluchu uviedla, že spáchala skutok, pre ktorý je stíhaná. Obsahu obvinenia porozumela a je si vedomá dôsledkov schválenia zmieru. So schválením zmieru súhlasí a tento uzatvorila s poškodeným dobrovoľne.

V rámci dohody o uzavretí zmieru zo dňa 12. 01. 2015 bol určený ako adresát peňažnej sumy určenej na všeobecne prospešné účely vo výške 120,--€. Výšku peňažnej sumy určenej na verejnoprospešné účely som stanovil na 120,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  Občianskému združeniu ÁNO PRE ŽIVOT, Riečna č. 10, 013 13 Rajecké Teplice, IČO:36149764, č. účtu XXXXX vedený v Slovenskej sporiteľni, a.s., IBAN: XXXXX
  Pričom  suma 120,-€ bola dňa  18. 01. 2015 poukázaná na účet Krajskej prokuratúry v Žiline č. XXXXX IBAN: XXXXX vedenom v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. I podľa v súčasnosti účinného Trestného zákona by sa jednalo o trestný čin, u ktorého by bolo možné rozhodnúť zmierom podľa § 220 Tr. poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie za splnenia podmienok uvedených v § 220 ods. 1 písm. a) až písm. c) Tr. por. 

Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor